﻿Hei, i denne videoen skal jeg forklare hva et budsjett er og hva du kan bruke det til.
Et budsjett er en oversikt over det du får inn på konto, -
- og det du bruker av penger i løpet av en bestemt tidsperiode, ofte en måned.
Budsjettet hjelper deg til å planlegge hvordan du kan bruke de pengene du har.
Du vil se om du har for lite penger, -
- eller om du har noe til overs etter at regninger og utgifter er betalt.
Når du lager et budsjett, starter du med å dele arket i to.
På den ene siden skriver du ned alt du får inn av penger, altså inntekter.
Dette kan f.eks være lønn, -
- lån eller stipend fra lånekassen, -
- eller utbetalinger fra NAV.
På den andre siden skriver du ned utgiftene dine.
Dette er alt du bruker penger på.
Det er lurt å skille mellom faste og varierende utgifter.
Faste utgifter er utgifter som du vet hva koster, -
- og der beløpet er det samme hver måned.
Eksempel på dette er boutgifter, lån, forsikringer og trening- og mobilabonnement.
Varierende utgifter er utgifter som vil variere fra måned til måned.
Eksempel på dette er mat, drikke, klær eller transport.
Når du skal lage ditt budsjett, -
- er det viktig at det blir så realistisk og nøyaktig som mulig.
Så finn frem fakturaer, kvitteringer og kontoutskrifter, -
- eller gå inn på nettbanken din og se hva du bruker pengene på.
Når du har satt inn dine inntekter og utgifter i budsjettet, -
- vil du se om det går mot underskudd eller overskudd.
Et underskudd betyr at du har for lite penger i forhold til regningene dine, -
- og du må da redusere utgiftene eller øke inntektene dine.
Et overskudd betyr at du har penger til overs, -
- som du kan bruke til å nedbetale gjeld eller spare til det du ønsker deg.
Har du penger til overs er det uansett lurt å sette inn litt ekstra på en sparekonto.
Da er du forberedt om vaskemaskinen ryker, eller at bilen plutselig må på verksted.
Eller at det kommer andre utgifter som du ikke hadde regnet med.
Da har vi vært gjennom de viktigste tingene du trenger å vite, -
- for å starte jobben med ditt budsjett.
Det kan være greit å vite at både nettbanker og apper -
- også har fine funksjoner som kan hjelpe til med dette.
Du finner flere tips om budsjett og økonomi på nav.no/økonomi.
Lykke til!